CELEX: 62017CN0245
Language: el
Date: 2017-05-11 00:00:00
Title: Υπόθεση C-245/17: Αίτηση προδικαστικής αποφάσεως την οποία υπέβαλε το Tribunal Superior de Justicia de Castilla-La Mancha (Ισπανία) στις 11 Μαΐου 2017 — Pedro Viejobueno Ibáñez και Emilia de la Vara González κατά Consejería de Educación de Castilla-La Mancha

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/26
            
         Αίτηση προδικαστικής αποφάσεως την οποία υπέβαλε το Tribunal Superior de Justicia de Castilla-La Mancha (Ισπανία) στις 11 Μαΐου 2017 — Pedro Viejobueno Ibáñez και Emilia de la Vara González κατά Consejería de Educación de Castilla-La Mancha
   (Υπόθεση C-245/17)
   (2017/C 382/32)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Castilla-La Mancha
   
      Διάδικοι στην υπόθεση της κύριας δίκης
   
   
      Εκκαλούντες: Pedro Viejobueno Ibáñez και Emilia de la Vara González
   
      Εφεσίβλητο: Consejería de Educación de Castilla-La Mancha
   
      Προδικαστικά ερωτήματα
   
   Υποβάλλονται τα ακόλουθα ερωτήματα:
   
               1)
            
            
               Μπορεί η λήξη της διδακτικής περιόδου του σχολικού έτους να θεωρηθεί ως αντικειμενικός λόγος ο οποίος δικαιολογεί διαφορετική μεταχείριση των προμνησθέντων εκπαιδευτικών αναπληρωτών δημοσίων υπαλλήλων σε σύγκριση με τους εκπαιδευτικούς μόνιμους δημοσίους υπαλλήλους;
            
         
               2)
            
            
               Συνάδει με την αρχή της απαγορεύσεως των διακρίσεων εις βάρος των εν λόγω εκπαιδευτικών αναπληρωτών δημοσίων υπαλλήλων το γεγονός ότι, όταν αυτοί παύονται κατά τη λήξη της διδακτικής περιόδου, δεν μπορούν να λάβουν την άδειά τους υπό τη μορφή πραγματικών ημερών αναπαύσεως, αλλά η εν λόγω ανάπαυση αντικαθίσταται από την καταβολή της αντίστοιχης αμοιβής;
            
         
               3)
            
            
               Συνάδει με την αρχή της απαγορεύσεως των διακρίσεων εις βάρος των εν λόγω δημοσίων υπαλλήλων, οι οποίοι εμπίπτουν στην έννοια των εργαζομένων ορισμένου χρόνου, αφηρημένος κανόνας όπως ο προβλεπόμενος στη δέκατη τρίτη πρόσθετη διάταξη του Ley Regional (νόμος Αυτόνομης Κοινότητας) Ley 5/2012, της 12ης Ιουλίου 2012, de Presupuestos Generales de la Junta de Comunidades de Castilla-La Mancha para 2012 (περί γενικού προϋπολογισμού της Αυτόνομης Κοινότητας της Castilla-La Mancha για το 2012), ο οποίος, για λόγους εξοικονομήσεως πόρων του προϋπολογισμού και επιτεύξεως στόχων σχετικά με το ύψος του ελλείμματος, μεταξύ άλλων μέτρων, ανέστειλε την εφαρμογή συμφωνίας της 10ης Μαρτίου 1994, συναφθείσας μεταξύ του Ministerio de Educación y Ciencia (Υπουργείου Παιδείας και Επιστημών) και της συνδικαλιστικής οργανώσεως ANPE, δημοσιευθείσας με την από 15 Μαρτίου 1994 resolución (απόφαση) της Dirección General de Personal y Servicios (Γενικής Διευθύνσεως Προσωπικού) (BOMEC [Επίσημη Εφημερίδα του Υπουργείου Παιδείας και Επιστημών] της 28ης Μαρτίου 1994), όσον αφορά την αμειβόμενη άδεια του Ιουλίου και του Αυγούστου για τις αναπληρώσεις διάρκειας άνω των πεντέμισι μηνών καθώς και για τις καλύψεις κενών θέσεων, και προβλέπει την καταβολή, στους μη πανεπιστημιακούς εκπαιδευτικούς αναπληρωτές δημοσίους υπαλλήλους, αμοιβής άδειας που αντιστοιχεί σε 22 εργάσιμες ημέρες, εάν ο διορισμός ως αναπληρωτή εκπαιδευτικού αφορούσε ολόκληρο το σχολικό έτος, άλλως στις ημέρες που αναλογούν προς τη διάρκεια της απασχολήσεώς τους;